На другім з’ездзе ТБМ 14-15 чэрвеня 1991 года кіраўнік Рады ТБМ Савецкага раёна Алег Трусаў увайшоў першы раз у склад Рэспубліканскай Рады ТБМ. 24 лютага 1994 года ў памяшканні Беларускай політэхнічнай акадэміі адбылася канферэнцыя Рады ТБМ Савецкага раёна, на якой было разгледжана пытанне аб выкананні ў раёне Закона “Аб мовах”. Старшынём Рады зноў абралі А.Трусава. На гэтым паседжанні быў прыняты зварот наконт беларускага правапісу, які быў надрукаваны ў газеце “Наша слова”.